Το Stone Mansion δεν είναι για 5, αλλά για 15 αστέρια. Πήγαμε μια παρέα 13 ατόμων, 5 γονείς με τα 8 παιδιά μας, για αθλητικό γεγονός στα Χανιά. Το κατάλυμα είναι το ιδανικό μέρος να μείνει μια παρέα, αφού αποτελείται από τρεις ανεξάρτητες κατοικίες, με τουαλέτες και ψυγείο, κοινόχρηστη αυλή και πισίνα, και σίγουρα οι φωτογραφίες δεν μπορούν να αποτυπώσουν αυτό που προσφέρει.
Ήταν όλα υπέροχα, το σπίτι, ο περιβάλλον χώρος με τον κήπο, η τοποθεσία σε ένα ήρεμο περιβάλλον. Πεντακάθαρο, ευρύχωρο, με όλες τις παροχές που μπορείς να φανταστείς και πλήρως εξοπλισμένες κουζίνες και ψυγεία με νερά, μπύρες, αυγά, μαρμελάδες, γάλα και οτιδήποτε χρειάζεται για ένα πλούσιο πρωινό. Πραγματικά ένα πέτρινο διαμάντι, σε υπέροχη τοποθεσία με εξαιρετική ταβέρνα στα 3 λεπτά (Παρασιά), σε στρατηγικό σημείο που μπορείς να επισκεφτείς γρήγορα και χωρίς κόπο ολόκληρο το δυτικό τμήμα της Κρήτης αφού βρίσκεται 30' από τα Χανιά και 45' από το Ρέθυμνο. Και πάνω απ' όλα, η φιλοξενία του Παντελή και η εξυπηρέτηση ήταν υποδειγματική, και με τρομερή ευελιξία στο check-in και check-out, λόγω των ωρών άφιξής μας. Το συστήνουμε ανεπιφύλακτα!